BIBLIOTECA de GATA de GORGOS: octubre 2012
La Biblioteca reunix als nounascuts
Divendres passat, 26 d'octubre, a la Biblioteca acudiren els bebes nascuts entre maig i octubre de 2012, prèviament convocats per carta, per rebre la benvinguda al món de la lectura i els llibres.
11 bebes amb els seus pares i mares i alguns germans foren els que decidiren apropar-se a la Biblioteca i rebre el seu Carnet de Lector de Biblioteca i un llibre que els regalà la Biblioteca per despertar el seu amor per la lectura ja des de ben menuts.
La Campanya de Benvinguts a la Lectura ve celebrant-se a la Biblioteca de Gata des de l'any 2006 i ja s'ha consolidat com una de les activitats principals de la mateixa, on dos vegades a l'any es convoca als nounascuts per donar-los a conèixer la Biblioteca i fer-los entrega del seu Carnet de Lector.
Etiquetas: Activitats, Animació a la lectura, Benvinguts a la lectura
Desde la Biblioteca de Gata vos desitgem a tots vosaltres, usuaris i ja amics,
Per tal motiu durant el dia de huí vos regalarem camisetes del Foment Lector a tots aquells que vingau a fer ús de la Biblioteca.
A més volem compartir amb tots vosaltres el Pregó del President de l'Associació Espanyola d'Amics del Llibre Infantil i Juvenil, José María Gutiérrez de la Torre, un text meravellós que no podeu deixar de llegir.
La Biblioteca vos espera!!!!
PREGÓN DEL DIA DE LA BIBLIOTECA 2012
Entrad en este inmenso y hermoso jardín, multicolor y polifónico, donde crecen las más hermosas flores de la cultura humana: todo lo que sabemos y todo lo que imaginamos los seres humanos, las crónicas y los sueños, las batallas y los carnavales, las fiestas y los duelos... todo está aquí recogido y bien clasificado en sus estanterías, accesibles para que vosotros disfrutéis del placer de la lectura.
Publicado por Biblioteca en 10:18 No hay comentarios:
Etiquetas: Animació a la lectura, Consells, Informació
Continuem amb les exposicions...
De nou, i ara que hem començat altra vegada el curs escolar, aquesta setmana ha aparegut Modest Sanfèlix amb les mans ben carregades de làmines per presentar-nos dos noves exposicions.
En aquest cas la temàtica elegida va al voltant de les avantguardes a primers del segle XX.
D'una banda, i seguint amb la temàtica dels cal·ligrames de la última exposició que tan d'èxit va tenir, tenim una mostra dels cal·ligrames de Joan Salvat Papasseit.
Salvat Papasseit (Barcelona, 16 de maig 1894 - 7 d'agost 1924) fou un destacat autor de cal·ligrames de la literatura catalana, d'esperit rebel i altament autodidacta és un dels representants més significatius de la vantguarda històrica a Catalunya.
El Cal·ligrama és una composició poètica en la qual la disposició de l'escriptura i la mateixa tipografia tenen una dimensió plàstica figurativa. I per a mostra d'açò tenim els exemples de l'exposició tan reconeguts com "Les Formigues", "El vaixell" o "Plànol"
D'altra banda ens ha deixat una mostra del pas pictòric en les avantguardes de primers del segle XX, passant per el dadaisme, el comunisme rus, e inclòs alguna pinzellada del post-impressionisme.
A la mostra de l'exposició trobareu alguns dels fotomuntatges polítics publicats entre 1930-1938 a la revista AIZ de John Heartfield.
John Heartfield fou un artista alemany del període dadaista i l'inventor del fotomuntatge. D'ell deien que, a la suposada objectivitat de la càmera contraposava conscientment la selecció subjectiva, el detall.
També trobem exemples de l'obra gràfica de George Grosz, pintor alemany també adherit al moviment dadá. Estigué allistat a l'exercit alemany durant la Primera Guerra Mundial i això es representa en la seva obra on apareix expressat l'horror de la guerra.
Alguns cartells del comunisme rus apareixen a l'exposició i ens mostren que des de la revolució russa de 1917 es produïren molts canvis i noves corrents artístiques: el dadaisme, el futurisme, el constructivisme, el surrealisme etc. i totes elles tingueren el seu reflex en els cartellls que eren tan familiars entre la població i que estaven carregats de consignes polítiques.
D'altra banda apareixen unes pinzellades a Erik Satié; compositor i pianista francès precursor del minimalisme i l'impressionisme;i a André Masson; pintor francès associat al surrealisme i a l'expressionisme abstracte.
Esperem la vostra visita i que s'interesseu per aquestes exposicions que de tan bon grat vos deixem.
Comença un nou curs.....
Finalitza l'estiu i aplega la tardor, i amb ella comença el nou curs.
També a la Biblioteca comencem el nou curs i tornem a la rutina, ja fem horari normal de mati i vesprada i estem preparant un munt d'activitats per a tots vosaltres, habituals de la Biblioteca de Gata.
Torna un vell amic de tots nosaltres a la Biblioteca, l'hora del conte.
La primera sessió serà aquest proper divendres 5 d'octubre a les 12 hores, quan escenificarem un conte per als menuts amb el Kamishibai.
L'activitat continuarà, com sempre des de fa molts anys, tots els divendres a les 12 durant el curs, sempre i quan no siga festiu.
Dia de la Biblioteca:
El mes d'octubre és un mes molt especial per les Biblioteques, ja que se celebra l'efemèride del DIA DE LA BIBLIOTECA el 24 d'octubre. Nosaltres, des de la nostra Biblioteca volem compartir amb tots vosaltres eixe dia i agrair-vos el recolzament a les activitats i mostrar-vos quan importants sou per nosaltres; ja que sense usuaris una biblioteca no tindria cap sentit; per tant, a tot aquell qui eixe dia ens visite i faça ús de les nostres instal·lacions i serveis els farem un regal!
Per celebrar el Dia de la Biblioteca et regalarem una camiseta!!! T'esperem!!!
I com no volem parar de celebrar aquest dia tan especial, allarguem la festivitat fins el divendres 26 que estarà replet d'activitats:
L'hora del conte. El conte d'eixe dia girarà al voltant del món de la Biblioteca... no vos desvetlem més dades... haureu de vindre a les 12 de migdia per saber de que es tracta.
Benvinguts a la Lectura: quina millor manera de commemorar el Dia de la biblioteca pot haver que donar la Benvinguda a nous lectors? La veritat no se me n'acudeix cap!
El divendres 26 a les 19 hores rebrem a tots els nounascuts per donar-los oficialment la Benvinguda al món de la lectura i les Biblioteques, els farem entrega del seu corresponent carnet de lector i els regalarem un conte especialment destinat a la seva edat.
Club de Lectura: A les 20 hores, i per finalitzar el dia, ens reunirem amb EL Club de Lectura, que està obert a tot aquell qui desitge participar i parlar de llibres.
En aquesta ocasió comentarem el llibre "Historia de dos ciudades" del cèlebre escriptor anglès Charles Dickens i que fou publicada per primera vegada l'any 1859.
En aquesta novel·la històrica es narra la vida quotidiana del segle XVIII, a la Revolució Francesa, en Londres i Paris; ens mostra el conflicte entre dos mons en una època de grans canvis socials.
Una bona ressenya del llibre la podrem trobar al Bloc de l'Assumpta, i molta més informació en la seva entrada a la wikipèdia
De tota manera esperem contar amb vosaltres per poder comentar el llibre i extreure entre tots nosaltres les nostres pròpies conclusions al voltant de la història de Dickens.
Publicado por Biblioteca en 18:28 2 comentarios:
Etiquetas: Activitats, Animació a la lectura, Benvinguts a la lectura, Club de lectura, Hora del conte